மானூர் (பாண்டியர்) கல்வெட்டு

மானூர் பாண்டியர் கல்வெட்டு, தமிழ்நாட்டின் திருநெல்வேலி மாவட்டம், மானூர் ஊராட்சி ஒன்றியத்தில் உள்ள மானூர் கிராமத்தில் உள்ள பாண்டியர் கால கல்வெட்டாகும். கிபி எட்டாம் நூற்றாண்டில் பாண்டிய நாட்டில் மக்களாட்சி முறையில் கிராம சபைத் தேர்தல்கள் நடந்துள்ளதை இக்கல்வெட்டு மூலம் அறியப்படுகிறது.

இக்கல்வெட்டு பாண்டிய மன்னர் பராந்தகன் எனும் மாறன் சடையன் ஆட்சிக் காலத்தைச் (768 - 815) சேர்ந்த, முக்கியமான கல்வெட்டாகும். மானூர் கிராமம் திருநெல்வேலிக்கு வடக்கே 17 கிலோமீட்டர் தொலைவில் உள்ளது.

கல்வெட்டு கூறும் செய்திகள்
உள்ளாட்சித் தேர்தலில் ஒருவர் ஒரே ஒரு முறை மட்டும் போட்டியிட வாய்ப்பு அளிக்கப்பட்டது. அதிலும் ஐந்தாண்டுகள் மட்டும் தான் அவர் அந்த பணியைச் செய்ய முடியும் என்று அழுத்தம் திருத்தமாகச் சொல்கிறது. மன்னர் ஆட்சியிலும், மக்களாட்சி நடைபெற்றது என்பதை விளக்கும் கல்வெட்டு, திருநெல்வேலிக்கு வடக்கே 17 கிலோமீட்டர் தொலைவில் உள்ள மானுார் என்ற சிற்றுாரில் உள்ளது. மானூர் அம்பலவாணசுவாமி கோவிலில் உள்ள மண்டபத் துாண் ஒன்றில், பாண்டியர் காலத்தைச் சேர்ந்த, வட்டெழுத்துக் கல்வெட்டு உள்ளது. அக்கல்வெட்டு  பராந்தக நெடுஞ்சடைய வரகுணன் என்ற மாறன் சடையனின் 35ம் ஆட்சியாண்டில் நடந்த  உள்ளாட்சித் தேர்தலைப் பற்றிய முழு செய்திகளைத் தெரிவிக்கிறது.Tamil Nadu had elected judiciary 1,200 years agoஜனநாயக தேர்தல் முறையை அன்றே சொன்ன உத்திரமேரூர், உத்தரமேரூர் & மானுார் கல்வெட்டுகள்

கிராம சபை உறுப்பினர்களை எவ்வாறு தேர்வு செய்வது என இந்தக் கல்வெட்டுத் தெளிவாக விளக்குகிறது. மானூர் கிராம சபையை, 'மானநிலை நல்லுார் மகாசபை' என இக்கல்வெட்டு கூறுகிறது. தற்போது மானுார் என்று அழைக்கப்படும் இந்த ஊர், அக்காலத்தில், 'மானநிலை நல்லுார்' என்று அழைக்கப்பட்டது.
வேட்பாளர் தகுதிகள்
கிராம சபைக்கு உறுப்பினராவதற்கு, கீழ்கண்ட தகுதிகள் அவசியம் என்பதை, 'ஸ்வஸ்தி ஸ்ரீ கோமாறஞ்ச டையருக்கு யாண்டு முப்பதஞ்சு' எனத் தொடங்கும் கல்வெட்டில் அறிய முடிகிறது.
 வேட்பாளர்கள் 35 முதல் 70 வயதுக்குள் இருக்க வேண்டும்.
 எழுதப் படிக்கத் தெரிந்தவர்களாக இருத்தல் வேண்டும். 
 வயது அதிகமானவர்களுக்குத் தேர்தலில் போட்டியிட வாய்ப்பில்லை.
 கல்வி மட்டுமின்றி, வருமானம் ஈட்டி, அரசுக்கு வரி கட்டுபவராகவும் இருத்தல் வேண்டும்.
 வரி கட்டினால் மட்டும் போதாது; ஊருக்கு நன்மை செய்ய கொண்டு வரப்படும் திட்டங்களை, முடிக்கும் திறமைசாலிகளாகவும் இருக்க வேண்டும்.
 போட்டியிடும் ஆண்டுக்கு முன்பான ஐந்தாண்டுகளில், எந்தப் பொதுநல அரசு பணியிலும் இருந்திருக்கக் கூடாது.

உத்திரமேரூர் குடவோலை முறைக் கல்வெட்டில் இருப்பதைப் போன்றே, யாருக்கெல்லாம் தகுதி கிடையாது என்பதையும், இந்தக் கல்வெட்டு அதே முறையில் சொல்கிறது. இக்கல்வெட்ட்டு உத்தரமேரூர் கல்வெட்டை விட காலத்தால் முந்தியது. உத்திரமேரூர் கல்வெட்டில் இல்லாத இன்னொரு சிறப்பு அம்சம் இதில் என்னவென்றால், ஒருவருக்கு ஒரே ஒரு முறை மட்டும் தான் தேர்தலில் போட்டியிட வாய்ப்பு அளிக்கப்பட்டது. அதிலும் ஐந்தாண்டுகள் மட்டும் தான் அவர் அந்தப் பணியைச் செய்ய முடியும் என்று அழுத்தம் திருத்தமாகச் சொல்கிறது.

இதனையும் காண்க
 உத்திரமேரூர் குடவோலை முறைக் கல்வெட்டுகள்
மேற்கோள்கள்

பகுப்பு:தமிழ் கல்வெட்டுக்கள்
பகுப்பு:பாண்டியர் கல்வெட்டுக்கள்
பகுப்பு:திருநெல்வேலி மாவட்டம்